**Na temelju članka 107. Zakona o odgoju i obrazovanju u osnovnoj i srednjoj školi** („Narodne novine“ broj: 87/08, 86/09, 92/10, 105/10, 90/11, 16/12, 86/12, 94/13, 136/14, 152/14 ,7/17 i 68/18) Centar za autizam Rijeka, Rijeka, Stane Vončine 1, raspisuje 18. studeni 2019. godine

**JAVNI NATJEČAJ**

**za radno mjesto**

**SPREMAČICA (M/Ž) - 1 izvršitelj/ica na određeno, puno radno vrijeme od 40 sati tjedno.**

**Uvjeti:**

- osnovna škola (NSS)

**Kandidati koji ispunjavaju tražene uvjete dužni su uz prijavu na javni natječaj dostaviti** **u neovjerenoj preslici:**

- vlastoručno potpisanu zamolbu (u kojoj je potrebno navesti broj telefona i adresu elektroničke pošte)

- životopis,

-svjedodžbu,

-važeću osobnu iskaznicu,

-uvjerenje o nekažnjavanju (ne starije od 6 mjeseci od dana objave natječaja),

- dokaz o radnom iskustvu - potvrda Hrvatskog zavoda za mirovinsko osiguranje ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starija od 30 dana od dana objave natječaja u),

- Sukladno Zakonu o hrvatskim braniteljima iz Domovinskog rata i članova njihovih obitelji (NN 121/17, u daljem tekstu: Zakon) pozivaju se osobe iz čl. 102. st. 1.-3. Zakona da dostave dokaze iz čl. 103. st. 1. Zakona u svrhu ostvarivanja prednosti pri zapošljavanju. Navedeni dokazi nalaze se na internetskoj stranici Ministarstva branitelja RH. U slučaju nejednakosti dokaza na navedenoj internetskoj stranici i dokaza koje određuje Zakon, vrijede dokazi iz Zakona. Poveznica na internetsku stranicu Ministarstva:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji ostvaruju pravo prednosti pri zapošljavanju temeljem posebnih propisa , dužni su u prijavi na natječaj pozvati se na to pravo i priložiti sve zakonom propisane dokaze.

Kandidati koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata (''Narodne novine'' broj 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03 i 148/13), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta.

Nepravovremene i nepotpune prijave neće se razmatrati.

Kandidat koji ne pristupi razgovoru/provjeri/testiranju smatra se da je povukao prijavu i više se ne smatra kandidatom prijavljenim na natječaj. Kandidati će biti pozivani na razgovor i/ili testiranje i/ili provjeru putem adrese elektroničke pošte navedene u zamolbi.

Natječaj je otvoren 8 dana od dana objave na mrežnim stranicama Hrvatskog zavoda za zapošljavanje i mrežnim stranicama Centra za autizam Rijeka

Centar za autizam Rijeka pridržava pravo poništenja natječaja, u cijelosti ili djelomično, bez obrazloženja, do donošenja odluke o izboru. Centar za autizam Rijeka zadržava pravo ne donijeti odluku o izboru kandidata bez posebnog obrazloženja.

Zaštita osobnih podataka: Prijavom na natječaj kandidati su izričito suglasni da Centar za autizam Rijeka kao voditelj zbirke osobnih podataka može prikupljati, koristiti i dalje obrađivati podatke u svrhu provođenja natječajne procedure temeljem odredbi Pravilnika o zaštiti osobnih podataka Centra za autizam Rijeka i Opće Uredbe o zaštiti osobnih podataka

Prijave sa dokumentacijom se podnose u pisanom obliku u roku od 8 dana od objave natječaja na adresu :

**CENTAR ZA AUTIZAM RIJEKA, Stane Vončine 1, 51000 RIJEKA**, **s naznakom:**

„**Prijava na natječaj „SPREMAČICA“.**

Zaprimljena natječajna dokumentacija vraća se prijavljenim kandidatima na njihov zahtjev, koji treba navesti u tekstu prijave za javni natječaj.

U Rijeci, 15. Studeni 2019. godine

Ravnateljica:

Sandara Čavrak,prof.

KLASA:112-01/19-01/04

URBROJ:2170/01-58-14-01-19-06